প্রস্তুতিমূলক খেলায় স্যাগার্সের তুলনায় ইনিংস প্রতি গড়পড়তা বাই রান প্রদানের হার বেশি থাকা স্বত্ত্বেও টলনকে টেস্ট দলে নেয়া হয়। ট্রেন্ট ব্রিজে অনুষ্ঠিত প্রথম টেস্টে টলন চার ক্যাচ নিয়েছিলেন। প্রথম ইনিংসে কিথ মিলারের বোলিংয়ে জিম লেকারের ক্যাচ নেন। এরফলে ইংল্যান্ডের ইনিংস ১৬৫ রানে থেমে যায়। ৭৪/৮ হবার পর তিনি ও অ্যালেক বেডসার জুটি গড়েছিলেন।

অস্ট্রেলিয়ার ব্যাটিং চলাকালে ৩৩৮/৬ হলে টলন মাঠে নামেন ও লিন্ডসে হ্যাসেটকে সঙ্গ দেন। ৩৯ মিনিট ব্যাটিং করে ১০ রান করার পর বামহাতি অর্থোডক্স স্পিনার জ্যাক ইয়ংয়ের ফিরতি ক্যাচে ধরা পড়েন। খেলার ধারাবাহিকতায় রান সংগ্রহ বেশ ধীরগতিতে হচ্ছিল। ইয়াং ধারাবাহিকভাবে ১১ মেইডেন ওভার দেন ও অস্ট্রেলিয়ার বিপক্ষে ব্যবহৃত লেগ থিওরিতে তিনি তার ২৬ ওভারের স্পেলে মাত্র ১৪ রান রান দিয়েছিলেন।

অস্ট্রেলিয়ার ইনিংস ৫০৯ রানে শেষ হয় ও ৩৩৪ রানে এগিয়ে যায়। ইংল্যান্ডের দ্বিতীয় ইনিংসের শুরুতে দু‘টি কঠিন ক্যাচ নিয়ে প্রধান দুই ব্যাটসম্যানকে বিদায় করেন। মিলারের বলে হুক শটে এক রান করে টলনের হাতে সিরিল ওয়াশব্রুক ফিরে যান। জনসনের অফ স্পিন বলকে কাট করতে গিয়ে বিল এডরিচ কট হন। সোজা আসা আর্ম বলটি তিনি বুঝতে পারেননি এবং বলটি বাইরের প্রান্তে লাগলে ইংল্যান্ডের সংগ্রহ দাড়ায় ৩৯/২। ইংল্যান্ড চমৎকার শুরু করলেও তারপর তিনি অস্ট্রেলিয়াকে সহায়তা করেন। কিন্তু তারা রুখে দাড়ায়। পরবর্তীতে গডফ্রে ইভান্সকে ৫০ রানে জনসনের বলে আউট করলে ইংল্যান্ড ৪৪১ রানে আউট হয়। ৯৮ রানের লক্ষ্যমাত্রায় অস্ট্রেলিয়া পৌঁছে ও আট উইকেটে জয় পায়। টলন উভয় ইনিংসে যথাক্রমে ৫ ও ১২ বাই রান দেন।

টেস্টের মাঝখানে নর্দাম্পটনশায়ার ও ইয়র্কশায়ারের বিপক্ষে অস্ট্রেলিয়া অংশ নেয়। টলন উভয় খেলা থেকে বিশ্রামে যান। প্রথম খেলায় তার দল ইনিংসের ব্যবধানে জয় পায় ও দ্বিতীয়টি ড্রয়ে পরিণত হয়। স্য্যাগার্স ৪ ও ২২ রান করেন ও চার ইনিংসে ২৪ রান বাই দেন।

তৃতীয় টেস্ট
চতুর্থ টেস্ট
সফরের শুরুতে
প্রথম টেস্ট